ઉલ્લેખનીય છે કે કેન્દ્રીય મંત્રીમંડળે ગઇકાલે અરુણાચલમાં રાષ્ટ્રપતિ શાસન લાગૂ કરવા ભલામણ કરી હતી. જેનો કોંગ્રેસ સહિત તમામ વિરોધ પક્ષોએ વિરોધ કર્યો હતો અને કેન્દ્ર સરકારની ટીકા કરી હતી.એક બાજુ કોંગ્રેસ આ મુદ્દાને સુપ્રીમ કોર્ટમાં લઇ ગઇ છે, તો બીજી બાજુ ભાજપે તેને રાજકીય રીતે કોંગ્રેસ પક્ષનો આંતરિક મામલો ગણાવ્યો હતો. ભાજપ પ્રવકતા સુધાંશુ ત્રિવેદીએ જણાવ્યું હતું કે આ રાજકીય રીતે કોંગ્રેસનો આંતરિક મામલો છે.